open-index/open-wikipedia-markdown huggingface dataset:
Abilinas

**Abilinas** () – miestas JAV, centrinėje Teksaso valstijos dalyje. Teiloro apygardos administracinis centras. Įsikūręs prie *Elm Creek* upės (Breizoso intakas). Gyventojų 117 tūkst. (2010 m. duomenys). 240 km į pietus yra Fortvortas.

Miesto teritorijoje yra trys ežerai: *Lytle Lake*, *Kirby Lake* ir *Lake Fort Phantom Hill*. Vakariniame miesto pakrašty yra Daiso karinė oro bazė (). Veikia regioninis oro uostas, keletas aukštųjų mokyklų. Vystoma naftos pramonė.

## Istorija
Gyvenvietę 1881 m. prie pat Teksaso ir Ramiojo vandenyno geležinkelio įkūrė galvijų augintojas. Ji pavadinta pagal Abilino miestelį, Kanzase. Iš čia galvijai buvo gabenami geležinkeliu. Miestelio teisės buvo suteiktos dar tais pačiais metais.

1891 m. įmūrytas pirmojo universiteto, pavadinto Simonso koledžu (dab. Hardino-Simonso universitetas), kertinis akmuo. 1910 m. miestelyje jau gyveno 9204 žmonės. XX a. 6-ojo dešimtmečio pradžioje miesto apylinkėse buvo įkurta karinė bazė, kurios plotas apėmė 14 km².


Vaizdas:Abilene Pine St Wide.jpg|Miesto gatvė
Vaizdas:DowntownAbilene.JPG|Miesto centras
Vaizdas:First Baptist Church, Abilene, TX IMG 6315.JPG|Pirmojo Krikštytojo bažnyčia
Vaizdas:Train in Abilene.jpg|Traukinys Abilene


## Miestų partnerystė
*  Korintas, Graikija
*  Rio Kuartas, Argentina
*  Čita, Rusija

## Šaltiniai
Pardofelis

**Pardofelis** (*Pardofelis*) – plėšriųjų žinduolių (*Carnivora*) būrio, katinių (*Felidae*) šeimos, mažųjų kačių (*Felinae*) pošeimio gentis, kurioje viena rūšis: marmurinė katė (*Pardofelis marmorata*). 

## Paplitimas
Natūraliai paplitusi pietryčių Azijos žemyno dalyje.
Za dinastija

**Za** (dar žinoma kaip **Dia**, **Zuwa** ar **Zaghe**) – pusiau legendinė Afrikos dinastija ir jos valdyta karalystė, VIII–XIII a. egzistavusi dab. Malio (Tombuktu regiono pietinė dalis, Gao regiono vakarinė dalis) ir Nigerio teritorijose. Koncentravosi siaurame Nigerio upės slėnyje. Priklauso Sahelio civilizacijai.

Valstybės kūrėjai buvo songajai. Sostinės buvo Gao, arabų vadinamas *Kaukau* (*Kawkaw*) ir *Sarnahas*, tapatinamas su archeologine vietove Gao-Sanė (*Gao-Saney*). Todėl karalystė dar vadinama **Gao karalyste** ar net **Gao imperija**.

Iš šios karalystės laikų beveik nėra likę archeologinių radinių, o visos žinios apie ją gaunamos iš tuometinių arabų keliautojų, kurių nė vienas karalystės nebuvo pasiekęs. Todėl žinios apie šią dinastiją ir valstybę vis dar kelia daug klausimų.

## Istorija
Songajų etninės žemės buvo Nigerio slėnio atkarpa, esanti į rytus nuo didžiosios kilpos. Jau VII a. čia susikūrė pirmosios didesnės gyvenvietės, lėtai konsolidavosi valdžia.

Anksčiausias karalystės paminėjimas yra IX a. Chorezmio raštuose. Tame pačiame amžiuje kitas geografas, Jakubas, rašė:

: „Yra Kaukau karalystė, kuri yra didžiausia iš visų valstybių Sudane, svarbiausia ir galingiausia. Visi karaliai paklūsta jos karaliui. *Al-Kaukau* – miesto pavadinimas. Be to, yra daug karalysčių, kurių valdovai paklūsta jam ir pripažįsta jo viršenybę, nors jie yra karaliai savo žemėse.“

Karalystė klestėjo kaip svarbus karavanų prekybos taškas, mat per ją ėjo karavanų kelias iš Egipto į Vagadu vakaruose. Šiais keliais atėjo islamas ir bent nominaliai vietos valdovai ir gyventojai jį priėmė. Jau X a. šaltiniuose viena iš karalystės sostinių, Sarnah, buvo aprašoma kaip klestintis miestas ir karavanų kelių susikirtimo centras su turgumis, pirklių namais.

Ankstyviausias minimas karalystės valdovų sąrašas aptinkamas keliuose XVII a. šaltiniuose, tarp kurių yra Tarich as-Sudan. Čia minimi 32 karalystės valdovai (Zuwa dinastija), kurių 15-ajam eilėje, Kusojui, priskiriamas oficialus islamo įvedimas. Manoma, kad tai turėjo įvykti XI a. II pusėje, ir čia didelę įtaką turėjo tuo metu Sudane galinga Almoravidų dinastija. Kai kurių Za dinastijos valdovų istoriškumas buvo patvirtintas archeologiniais kasinėjimais, ypač 1939 m. aptikus karalių įrašus Gao-Sane, kur šie valdovai įvardijami kaip Zaghe dinastija.

XIII a. pabaigoje Malio imperijos įkūrėjas Sundiata Keita užkariavo songajus ir įjungė Za dinastijos valstybę į imperijos sudėtį. Nuo tada songajų regionas buvo administruojamas kaip **Gao provincija**. XIV a. iš čia kilo Suni dinastija, kuri įkūrė Songajų imperiją.

## Valdovų sąrašas
# Alayaman
# Zakoi
# Takoi
# Ikoi
# Kū
# ʿAlī Fay
# Biya Kumay
# Bī/Bay
# Karay
# Yama Karaway
# Yuma Dunku
# Yuma Kībuʿu
# Kūkura
# Kinkin
# Kusoy
# Kusur Dāri
# Hin Kun Wunka Dum
# Biyay Koi Kīma
# Koy Kīmi
# Nuntā Sanay
# Biyay Kayna Kinba
# Kayna Shinyunbu
# Tib
# Yama Dao
# Fadazaw
# ʿAlī Kur
# Bēr Falaku
# Yāsiboy
# Dūru
# Zunku Bāru
# Bisi Bāru
# Badā
Ulevolo stadionas

**Ullevaal Stadion** – futbolo stadionas Osle, Norvegijoje. Jame namų rungtynes žaidžia Vålerenga IF ir Norvegijos vyrų futbolo rinktinė, taip pat vyksta Norvegijos futbolo taurės finalas. Nuo 1926 iki 2009 m. žaidė FC Lyn Oslo. 25 572 vietų sėdimas stadionas yra didžiausias šalyje. Stadionas priklauso Norvegijos futbolo asociacijai.

## Istorija
Stadionas atidarytas 1926 m. rugsėjo 26 d. Pirmos tarptautinės varžybos buvo sužaistos 1927 m. Didžiausias žiūrovų skaičius (35 495) pasiektas 1935 m., rungtynėse Norvegija–Švedija. Nuo 1948 m. stadione vyksta Norvegijos futbolo taurės finalai. 1967 m. buvo užbaigta Japp tribūna. 1985 m. pastatyta vakarinė tribūna. 1990 m. šiaurinė ir rytinė tribūnos. 1998 m. pastatyta paskutinė – pietinė tribūna.

## Nuorodos
* Oficiali svetainė
Ann-Arbor klasifikacija

**Ann-Arbor klasifikacija** – naudojama medicinoje apibūdinant piktybines limfomas. Stadija suteikia esminę informaciją apie naviko išplitimą ir nulemia taikomo gydymo principus. Istoriškai ši klasifikacija buvo sukurta Hodžkino limfomai, tačiau vėliau pradėta taikyti beveik visoms piktybinėms limfomoms klasifikuoti. Pavadinimas kilo nuo An Arboro () miesto Mičigano valstijoje, JAV.

## Stadijos
Išskiriamos keturios stadijos, žymimos romėniškais skaičiais.

Tikslesniam diagnozės apibūdinimui prie stadijos prirašoma:
* E: jei yra ekstralimfinio organo pažeidimas
* S: jei yra blužnies pažeidimas
* A: jei pacientui B simptomų nepasireiškė
* B: jei pacientui pasireiškė bent vienas iš B simptomų (naktinis prakaitavimas, karščiavimas 38 °C ir daugiau, svorio kritimas 10 % ir daugiau per 6 mėnesius)
* X: jei yra pažeistas tarpuplautis (daugiau nei 1/3 krūtinės ląstos pločio rentgenogramoje)

## Šaltiniai
DNR superspiralizacija

**DNR superspiralizacija** – dvigubos DNR spiralės apsisukimas aplink save pačią tam, kad ji pakeistų savo topologiją. Superspiralizacija yra svarbi DNR suspaudimui.

Paprastai daugumos organizmų DNR yra neigiamai superspiralizuota. Tačiau yra ir organizmų, kurie turi negiamai superspiralizuotas DNR, pvz., kai kurie termofilai, mikroorganizmai, kurie gyvena ekstremaliomis sąlygomis – aukštose temperatūrose. 

## Matematinis aprašymas

DNR superspiralizaciją galima aprašyti naudojant tris dydžius:

* sankibos laipsnį Lk
* sūkių skaičių Tw
* superspirališkumo laipsnį Wr

Jų sąryšis yra toks:

: Lk=Tw+Wr

Lk nusako, kiek kartų DNR grandinės apsisuka viena aplink kitą. Jeigu grandinės sukasi viena apie kitą į dešinę, tai Lk yra teigiamas (žymima „+“), jeigu sukasi į kairę – neigiamas (žymima „-“)

## Šaltiniai
Ryšardas Burda

**Ryšardas Burda** (g. 1963 m. lapkričio 18 d. Vilnius) – socialinių mokslų (teisė) daktaras, profesorius. 

## Biografija
Mokėsi Vilniaus 3-čioje mokykloje–internate. 1979 m. įstojo į Vilniaus politechnikumą ir 1983 m. baigė rajoninio elektros ryšio ir radiofikavimo specialybės kursą. 1983–1985 m. atliko karinę tarnybą Irkutsko srityje, Rusijoje, aviacijos padalinyje. 1986 m. įstojo į Sverdlovsko teisės institutą ir 1990 m. įgijo teisininko kvalifikaciją. Nuo 1990 m. iki 1995 m. dirbo Vidaus reikalų sistemoje statutiniu pareigūnu.

1995 m. pradėjo dirbti Lietuvos policijos akademijoje.Lietuvos teisės akademija Ryšardui Burdai suteikė daktaro laipsnį už teisės darbą „Nusikaltimai ekonomikai: sampratos modeliavimas ir šiuolaikinė tyrimo metodikos koncepcija“ apgintą 2000 m. kovo 17 d. 2002–2004 m. Vyriausiosios rinkimų komisijos narys (deleguotas nuo Lietuvos teisininkų draugijos)

Iki 2007 m. tęsė darbą Lietuvos teisės universitete, Mykolo Romerio universitete. Nuo 2007 m. iki 2013 m. dirbo Specialiųjų tyrimų tarnyboje, Tarptautinėje teisės ir verslo aukštojoje mokykloje ir Kazimiero Simonavičiaus universitete docento, o paskui profesoriaus pareigose.

2012 m. balandžio 26 d. tapo KSU
senato pirmininko pavaduotoju. Paskelbė mokslinių straipsnių, parengė mokymo priemonę; baudžiamojo proceso ir kriminalistikos vadovėlių

## Ryšiai su Kremlium
Burda yra vienas iš asmenų kuriuos finansiškai rėmė Kremliaus kontroliuojamas fondas "Pravfond".  2022 metais, Lietuvos saugumo institucijos buvo informuotos kad Burda kelią riziką Lietuvos saugumui.

## Bibliografija
* Burda, R. (2012). Korupcija privačiame sektoriuje: apibrėžties ir teisinio reguliavimo galimybės. Current Issues of Business and Law, 7(1), 201–220.
* Burda R. Kriminalistikos taktika. Lietuvos teisės universitetas. 2001. p. 75
* Burda Ryšardas, Kuklianskis Samuelis. Nusikaltimu ekonomikai tyrimo taktikos bendrieji ypatumai. Vilnius. 1998. p. 65
* Burda, Ryšardas; Juškevičiūtė, Janina. Specialiųjų žinių naudojimo formų Lietuvos baudžiamajame procese optimizavimas ISSN 1392-6195. 2006, Nr. 11(89). p. 19-26.
* Burda, Ryšardas. Некоторые криминалистические аспекты способа совершения и образования следов сексуального насилия над детьми // Актуальные проблемы права: Межвузовский сборник научных трудов. Выпуск 5. Москва : МГИУ, 2006. ISBN 5-276-00783-7. p. 21-29.

## Šaltiniai
Mieloproliferacinė neoplazija

**Mieloproliferacinės neoplazijos (MPN)** – heterogeninė kloninių kraujo kamieninių ląstelių susirgimų grupė, kurioms būdingas nenormalus hemopoezės suaktyvėjimas ir poreikio neatitinkanti kraujo ląstelių produkcija. Šis terminas pakeitė ankstesnį terminą mieloproliferaciniai sindromai. 2008 metais WHO peržiūrėta klasifikacija vis daugiau remiasi molekulinės genetikos ir citogenetikos atradimais hematologijos srityje. Philadelphia chromosomos atradimas, BCR/ABL geno nustatymas, kitų kloninių aberacijų molekuliniame lygmenyje įrodymai įgalino naują šių ligų klasifikaciją.

## Morfologiniai ir klinikiniai požymiai
Esant vienam ar keletui šių požymių ar simptomų galima įtarti lėtinę mieloproliferacinę ligą. 
* Periferinis kraujas: hemoglobino koncentracijos padidėjimas, leukocitozė, limfocitozė, monocitozė, eozinofilija, bazofilija, trombocitozė, leukoeritroblastinis kraujo vaizdas, gigantiniai trombocitai, ašaros formos eritrocitai.
* Kaulų čiulpai: hiperceliuliniai kaulų čiulpai su kelių eilių hiperplazijos požymiais, fibrozė.
* Klinikiniai simptomai: hepatomegalija, splenomegalija, niežulys, trombozės.
* B simptomai, niežulys, sąnarių skausmai
* Padidėjusi trombozės rizika

## Klasifikacija
* Lėtinė mieloleukemija
* Tikroji policitemija
* Esencinė trombocitemija
* Pirminė mielofibrozė
* Lėtinė eozinofilinė leukemija, kitaip neklasifikuojama
* Hipereozinofilinis sindromas
* Sisteminė mastocitozė
* Lėtinė neutrofilinė leukemija
* Mieloproliferaciniai sindromai, neklasifikuojami kitaip
Pirmosios 4 ligos dažnai vadinamos *klasikinėmis* mieloproliferacinėmis ligomis, likę susirgimai yra reti ir praktikoje priskiriami *neklasikinėms* mieloproliferacinėms ligoms.

## Šaltiniai
Ruoniai vienuoliai

**Ruoniai vienuoliai** – ruonių gentis, kuriai priklauso trys ruoninių rūšys. Tai vieninteliai tikrieji ruoniai, aptinkami tropinėse jūrose.

Dabar ruoniai vienuoliai itin reti, gentis gali netrukus visiškai išnykti. Likusios dvi rūšys (viena išnykusi) pasižymi labai ribota genetine įvairove. Šios genties rūšių fosilijos žinomos nuo pleistoceno.

Gentį sudaro trys rūšys:
* havajinis ruonis vienuolis (*Monachus schauinslandi*) – grėsmingai nykstanti
* Viduržemio jūros ruonis vienuolis, (*Monachus monachus*) – grėsmingai nykstanti
* karibinis ruonis vienuolis (*Monachus tropicalis*) – išnykusi

## Nuorodos

* The ''Monachus'' Guardian
* Monk Seal Foundation 
* NOAA Monk Seal Info
Kulikoras

**Kulikoras** () – miestas Malyje; Kulikoro regiono administracinis centras. Kulikoras yra ant Nigerio upės kranto, nuo Malio sostinės Bamako nutolęs 59 km atstumu. Upių uostas. Galutinė geležinkelio iš Dakaro stotis. Praeina Bamako–Banambos plentas. Gaminamas žemės riešutų aliejus.

## Sportas
* CS Duguwolofila de Babanba – futbolo klubas;
* US Bougouba – futbolo klubas;

## Galerija

File:Nianankoulou.JPG
File:Niger river at Koulikoro.jpg
File:Niger River.jpg


## Šaltiniai
Santa Maria del Popolo

**Šv. Marijos liaudies bazilika** () – XV a. augustinų bažnyčia Romoje. Garsi žymių Italijos menininkų kūriniais. 
 
## Istorija
Bažnyčios pradžia siejama su 1099 m. popiežiaus Paskalio II nurodymu pastatyta šioje vietoje koplyčia. Anot legendos, vietos gyventojai buvo išgąsdinti Romos imperatoriaus Nerono, kuris esą buvo palaidotas netoliese, vaiduoklio. 1231 m. popiežius Grigalius IX ją pašventino ir suteikė bažnyčios statusą. 1472−1477 m. Siksto IV iniciatyva bažnyčia buvo perstatyta. Ties bažnyčia dirbo daug žymių Italijos menininkų. Apie 1490 m. bažnyčioje freskas sukūrė Pinturikjas. 1502 m. Bramantė suprojektavo bažnyčios apsidę. Apsidėje yra kardinolų Girolamo Basso della Rovere (1507) ir Ascanio Sforza (1505) kapų monumentai, sukurti Andrea Sansovino. 

1513 m. bažnyčioje dirbo Rafaelis, kuris suprojektavo Chigi koplyčią vienam turtingiausių to meto žmonių, bankininkui Agostino Chigi, kuris buvo joje palaidotas (1520). Altorinį paveikslą Chigi koplyčioje nutapė Sebastianas del Pjombas, dekorą skulptūromis po apie 100 metų užbaigė Berninis. 1600−1601 m. Cerasi koplyčioje pagarsėjusius paveikslus „Šv. Petro nukryžiavimas“ ir „Šv. Pauliaus atsivertimas“ sukūrė Karavadžas. Kiek anksčiau centrinį paveikslą šioje koplyčioje sukūrė Anibalė Karačis. A. Karačio dizainui priklauso freskos bažnyčios lubose. 1655−1660 m. Berninis sukūrė baroko stiliaus bažnyčios fasadą. Melinių koplyčioje yra Alesandro Algardžio kūrinių.

## Bazilikos vaizdai

Vaizdas:S Maria d Popolo Plan.jpg | Bazilikos planas
Vaizdas:Santa maria del popolo, navata.JPG | Bazilikos interjeras
Vaizdas:Cupola cappella chigi.jpg| Rafaelio kurtos Chigi koplyčios kupolo dekoras
Vaizdas:ChigiLorenzetto.jpg | Chigi koplyčia
Vaizdas:Cappella del presepe 02.JPG| Della Rovere koplyčia su Pinturicchio freskomis
Vaizdas:Cappella cerasi 01.JPG| Cerasi koplyčia, centrinis paveikslas Anibalės Karačio, šonuose − Karavadžo
Vaizdas:Icon of Santa Maria del Popolo - Santa Maria del Popolo - Rome 2015.jpg| Pagrindinio bažnyčios altoriaus paveikslas (XIV a.)


## Nuorodos
* Oficiali svetainė 
* Sacred destinations (anglų k.)
Aveiro savivaldybės stadionas

**Estádio Municipal de Aveiro** () – futbolo stadionas Aveire, Portugalijoje. Pastatytas UEFA Euro 2004 m. čempionatui. Suprojektuotas portugalų architekto *Tomo Taveiros* (). Stadionas talpina 32 830 žiūrovus ir yra penktas pagal dydį šalyje. Jame namų rungtynes žaidžia SC Beira-Mar.

Stadione vyko dvi UEFA Euro 2004 m. čempionato rungtynės, keturios Portugalijos vyrų futbolo rinktinės rungtynės ir penki Portugalijos futbolo supertaurės finalai.

## Nuorodos
* Oficiali svetainė 
* Nuotraukų galerija worldstadiums.com svetainėje
D. Afonso Henriques stadionas

**Estádio D. Afonso Henriques** – futbolo stadionas Gimarainse, Portugalijoje. Prieš tai buvo žinomas kaip **Estádio Municipal de Guimarães**. Jame namų rungtynes žaidžia Vitória SC. Stadionas pastatytas 1965 m. Renovuotas 2003 m. architekto Eduardo Guimarães UEFA Euro 2004 m. čempionatui. Estádio D. Afonso Henriques talpina 30 029 žiūrovus. Pavadintas pirmojo Portugalijos karaliaus Afonso I garbei. 

## UEFA Euro 2004 m. čempionatas
Stadione vyko dvi UEFA Euro 2004 m. čempionato rungtynės. C grupėje žaidė Danijos ir Italijos rinktinės (0–0) bei Bulgarijos ir Italijos rinktinės. Italai rungtynes laimėjo rezultatu 2–1.

## Šaltiniai
Koerciškumas

**Koerciškumas** – magnetinės medžiagos savybė priešintis išmagnetinimui. Koerciškumui nusakyti SI sistemoje naudojamas vienetas yra amperas metrui. Aukšto koerciškumo medžiagos vadinamos magnetiškai kietomis, o žemo – minkštomis.

Magnetiškai kietos medžiagos naudojamos nuolatiniams magnetams. Magnetiškai minkštos medžiagos lengvai įsimagnetina ir išsimagnetina. Jos turi siaurą histerezės kilpą, mažą koercinę jėgą, dideles pradinės ir maksimalios magnetinės skvarbos reikšmes, didelę soties indukciją ir mažus lyginamuosius magnetinius nuostolius. Magnetiškai minkštas medžiagas galima suskirstyti į šias grupes:
* techniškai gryna geležis
* elektrotechniniai lakštiniai plienai
* lydiniai su aukšta pradine magnetine skvarba
* lydiniai su pastovia magnetine skvarba
* lydiniai su didele soties indukcija
* lydiniai su specialiomis savybėmis
* feritai

## Šaltiniai
Algarvės stadionas

**Estádio Algarve** – futbolo stadionas Almansilyje (pietų Portugalija), tarp Faro ir Lolės. Jame namų rungtynes žaidžia SC Farense ir Louletano DC. Stadione taip pat vyksta kasmetinė *Algarvės taurė* (moterų futbolo rinktinių tarptautinė taurė). Stadione telpa 30 305 žiūrovai. Pastatytas 2000 m. pagal UEFA ir FIFA standartus UEFA Euro 2004 m. čempionatui.  

Be futbolo, stadione vyksta muzikos festivaliai ir koncertai. 2007 m. vyko Portugalijos ralis, kaip dalis 2007 m. pasaulio ralio čempionato sezono.

## Šaltiniai
An Arboras

**An Arboras** () – miestas JAV, pietrytinėje Mičigano valstijos dalyje, 56 km į vakarus nuo Detroito. Vošteno apygardos (*Washtenaw County*) administracinis centras. Pagal 2020 m. JAV gyventojų surašymą, mieste gyveno 123 tūkst. žmonių. Per miestą teka Hurono upė. Išplėtota mašinų gamyba, elektronikos, maisto, chemijos pramonė. Veikia astronomijos observatorija.

Veikia Mičigano universitetas.

## Istorija
An Arborą 1824 m. įkūrė žemės spekuliantai John Allen ir Elisha Rumsey. Gegužės 25 d. žemės sklypas buvo užregistruotas *Annsarbour* pavadinimu; tai simbolizuoja ankstyviausią žinomą miestelio pavadinimą. 1827 m. An Arboras tapo Vošteno apygardos administraciniu centru. 1837 m. iš Detroito į An Arborą buvo perkeltas Mičigano universitetas. 1851 m. suteiktas miesto statusas.

XIX–XX a. miestas augo stabiliai. 7-ajame ir 8-ajame XX a. dešimtmečiuose miestas tapo svarbiu liberalios politikos centru. Čia vyko daugelis afro-amerikiečių pilietinių teisių judėjimo ir judėjimo prieš karą Vietname protestų.

## Miestų partnerystė
Miestai, su kuriais An Arboras palaiko partnerystės ryšius:

*  Tiubingenas, Vokietija (nuo 1965 m.)
*  Belizas (nuo 1967 m.)
*  Hikonė, Japonija (nuo 1969 m.)
*  Peterboras, Kanada (nuo 1983 m.)
*  Chuigalpa, Nikaragva (nuo 1986 m.)
*  Dakaras, Senegalas (nuo 1997 m.)
*  Remediosas, Kuba (nuo 2003 m.)

## Šaltiniai
Obinutuzumabas

**Obinutuzumabas** (kitaip žymimas GA101, anksčiau vadintas afutuzumabu) – priešvėžinis vaistas, monokloninis anti-CD20 antikūnis. Tai antrosios kartos šios grupės vaistas, sukurtas naudojant glikozilinimo technologiją. Obinutuzumabas gali būti skiriamas lėtinės limfocitinės leukemijos, agresyvių ir indolentinių limfomų gydymui. Pasak farmacijos kompanijos „Hoffmann-La Roche“, sukūrusios šį preparatą, šis vaistas efektyvesnis už savo pirmtaką rituksimabą ir veikia jam refrakterias ligos formas. Obinutuzumabas dar tebėra intensyvių klinikinių tyrimų stadijoje, kuriomis siekiama išsiaiškinti jo efektyvumą.

## Nuorodos
* Amerikos hematologų kongrese pristatyti obinatuzumabo tyrimų rezultatai
Lolė

**Lolė** () – miestas pietų Portugalijoje, Algarvės regione, į šiaurės vakarus nuo Faro. Yra viduramžių pilis.

## Savivaldybė
Lolė savivaldybė užima 764,2 km² plotą, 2011 m. gyveno 70 622 gyventojai. Be Lolė miesto kitos svarbesnės jos gyvenvietės: Kvarteira, Almansilas, Vilamora, Bolikeimė, Gonsinja, Kvarto Eštradašas, Benfarašas, Eskanšinašas.

## Galerija

Loule (Portugal) (43457355904).jpg|Lolė gatvė
Loule (Portugal) (50405913687).jpg|Lolė centras
Portugal - Faro district - 2014 073.JPG|Miesto reginys


## Šaltiniai

## Nuorodos
* Savivaldybės oficiali svetainė
* Nuotraukų galerija
Besos stadionas

**Estádio do Bessa Século XXI** – futbolo stadionas Porte, Portugalijoje. Jame namų rungtynes žaidžia Boavista FC. Pastatytas 2003 m. vietoje seno stadiono UEFA Euro 2004 m. čempionatui. Statybų kaina €45 milijonai. Talpa 28 263 žiūrovai.

## UEFA Euro 2004 m. čempionato rungtynės

## Nuorodos
* Stadiono nuotraukos worldstadiums.com svetainėje
VI Spalis

**VI Spalis** () – antrasis tarybinis minkšto tipo dirižablis, kurį pastatė Petrogrado aukštosios oreivystės mokyklos studentai.

## Aprašymas
Pirmasis „VI Spalio“ įvyko 1923 m. lapkričio 27 d. Antrasis skrydis lapkričio 29 d. truko 1 val. 20 min. Skrydžio metu dirižablis pakilo į 900 m aukštį.

Dirižablio apvalkalas buvo pagamintas iš senų aerostatų apvalkalų, naudotų Pirmajame pasauliniame kare. Apvalkalas praleisdavo daug vandenilio, todėl „VI Spalio“ naudojimas buvo sustabdytas.

Orlaivyje buvo sumontuotas 105 AG variklis.

## Literatūra
* Обухович В. А., Кульбака С. П. „Дирижабли на войне“. Москва, ООО „Издательство ACT“, 2000. ISBN 5-17-001637-9

## Nuorodos
Dirižablio nuotraukos
Policitemija

**Policitemija** – kurios nors rūšies kraujo ląstelių skaičiaus padidėjimas.

Atmainos:
* Eritrocitozė – eritrocitų skaičiaus padidėjimas;
* Leukocitozė – leukocitų skaičiaus padidėjimas;
* Trombocitozė – trombocitų skaičiaus padidėjimas.

Taip pat:
* Tikroji policitemija – visų rūšių ląstelių skaičiaus padidėjimas.
Tanezruftas

**Tanezruftas** () – viena iš atokiausių, rečiausiai gyvenamų Sacharos dykumos dalių, esanti šalia Alžyro, Nigerio ir Malio šalių sienų.

## Geografiniai ypatumai
Tanezruftas yra vakarinė Achagaro kalnų dalis, nors jie ir sudaryti iš skirtingų medžiagų: didžiają dalį Tanezrufto sudaro smiltainis, tuo tarpu Achagaras sudarytas iš metaforminių uolienų.

Tanezrufto kalvose gausu tarpeklių, kai kurių iš jų gylis siekia 500 m. Teritorije daug akivaizdžių įrodymų, bylojančių apie čia seniau vykusią vandens eroziją (kuomet Sacharos dykumos klimatas buvo drėgnesnis; dabartinis metinis kritulių kiekis mažesnis nei 8 cm). Šiuo metu aplinką formuoja vėjo erozija, keliose vietose vykstanti greičiau dėl augalijos, kuri ją sulėtintų, trūkumo.

## Galerija

Vaizdas:Tanezrouft-Piste1990.jpg|Ženklas, įspėjantis apie pavojų Tanezrufte
Vaizdas:Tanezrouft(Mali).jpg|
Vaizdas:Tanezrouft Basin ESA22416295.jpeg|
Dr. Magalhães Pessoa stadionas

**Estádio Dr. Magalhães Pessoa** – futbolo stadionas Leirijoje, Portugalijoje. Pastatytas UEFA Euro 2004 m. čempionatui. Jame namų rungtynes žaidžia UD Leiria. Stadioną 2003 m. suprojektavo portugalų architektas Tomás Taveira. Talpa – 23 888 žiūrovai.

## Istorija
2006 m. stadione vyko Portugalijos futbolo supertaurė, kurioje FC Porto laimėjo 3–0 prieš Vitória de Setúbal. 2007 m. supertaurės rungtynėse Sporting Clube de Portugal laimėjo 1–0 prieš Porto klubą. Vienintelį įvartį pelnė Maratas Izmailovas.

UEFA Euro 2004 m. čempionato B grupės finalo rungtynėse Kroatijos rinktinė žaidė prieš Šveicarijos (0–0) ir Prancūzijos (2–2) rinktines.
Hunų kalba

**Hunų kalba** – nenustatytos kilmės kalba, kurią vartojo Eurazijos stepėse klajojusios hunų gentys, ji buvo paplitusi Hunų imperijoje IV-V a. (vartota drauge su gotų ir vietinių genčių kalbomis).

Iš hunų kalbos žinomi tik keli asmenvardžiai bei skoliniai, todėl jos kilmės nustatyti neįmanoma.

V a. Bizantijos istorikas Priskas ir VI a. kronikininkas Jordanas mini keletą hunų valdovų vardų (Atila, Dengizikas, Mundzukas, Bleda ir kt.). Ant keleto indų ir kitų dirbinių rasta nemažai euraziškų runų, kurios galimai užrašytos hunų kalba, tačiau jos nėra iššifruotos.

Dauguma kalbininkų sutaria, kad hunų kalba turėjo priklausyti Altajaus kalbų superšeimai. Tačiau ar ši kalba buvo tiurkų, ar finougrų kilmės yra diskusijų objektas. Ji gretinama su ogūrų kalbomis, kuriomis šnekėjo ir kitos Eurazijos stepių klajoklių gentys – chazarai, avarai, Volgos bulgarai, dabar – čiuvašai. Spėjama, kad hunai ir Vidurinėje Azijoje gyvenę šiongnu gali būti ta pati etninė grupė, tačiau ir šiongnu kalba nėra žinoma.
Dzintars

**Dzintars** – latvių įmonė, gaminanti parfumeriją ir kosmetiką. Įsikūrusi Rygoje. Valdybos pirmininkas – Ilja Gerčikovas.

## Istorija
Istorija prasidėjo nuo Brigerio (įkūrėjas – Henrikas Adolfas Brigeris) muilo ir parfumerijos fabriko, kuris įkurtas 1849 m.

Po nacionalizuotų muilo ir parfumerijos įmonių susijungimo ir reorganizacijos 1951 m. vienas iš fabrikų buvo pavadintas „Dzintars“. 1958 m. prisijungus muilo fabrikui „Sarkana Ausma“ () buvo įkurta parfumerijos-kosmetikos gamykla „Dzintars“. Nuo 1991 m. iki šių dienų – akcinė bendrovė.

## Veikla
Įmonė užsiima parfumerijos, kosmetikos, augalinių ekstraktų kūrimu ir gamyba. Įmonėje dirba apie 400 žmonių.

Nuo 1998 iki 2004 m. įmonėje vyko reorganizacija, po kurios vokiečių audito kompanija išdavė „GMP Cosmetic“ sertifikatą. Kompanija taip pat turi ISO 14001, ISO 9001 ir ISO 17025 sertifikatus. Taip pat Pasaulinė intelektualinės nuosavybės organizacija įteikė apdovanojimą „WIPO Trophy for Innovative Enterprises“. 2010 m. įmonė gavo tarptautinio standarto „Ecocert“ licenciją.

Turėdama savo tinklą Baltijos šalyse, kompanija pasiryžo sukurti mažmeninės prekybos tinklą Rusijoje. Tačiau bandymas sukurti tokį tinklą nepavyko. Lietuvoje produkcija prekiaujama internetinėje parduotuvėje.

„Dzintars“ produkcijos asortimente yra daugiau nei 750 parfumerijos, dekoratyvinės kosmetikos, veido, kūno, plaukų priežiūros priemonių ir kitų biokosmetikos gaminių.

Latvijoje yra 50 specializuotų „Dzintars“ produkcijos parduotuvių.

2010 m. grynasis pardavimas siekė 7,5 mln. eurų (2009 m. – 6,3 mln. eurų).
Senovės tiurkų kalba

**Senovės tiurkų kalba** (dar *Orchono tiurkų, senovės uigūrų kalba*) – seniausia raštiškai užfiksuota tiurkų kalba. Žinoma iš VII–XIII a. rašto paminklų, rastų uigūrų ir gioktiurkų kaganatų teritorijose. Ši kalba buvo užrašyta Orchono-Jenisiejaus tiurkų runomis, senuoju uigūrų raštu, brahmi, manichėjų, persų raštais. Svarbiausi rašto paminklai yra Orchono įrašai (Mongolija, Tuva), įvairūs rankraščiai iš Sindziango (įvairiomis rašto sistemomis sukurti daugiausia religiniai veikalai), XII a. Karachanidų raštai (tarp jų poema *[[Kutadgu Bilig]]* bei arabų kalbos žodynas).

Senovės tiurkų kalba lingvistiškai skirstoma į:
* senovės turkų [otk]
* senovės uigūrų [oui]
* karachanidų [xqa]

Senovės tiurkų kalba priklauso karalukų atšakai, dabartinės jos atstovės yra uzbekų, uigūrų, vakarų jugurų kalbos. Nors tai seniausia žinoma tiurkų kalba, ji gerokai skiriasi nuo tiurkų prokalbės, nes ši gyvavo iki V tūkstantmečio pr. m. e.

## Nuorodos
* Orchono įrašai
Antiokas

**Antiokas** () – miestas JAV, Kalifornijos valstijos rytuose. Įsikūręs rytinėje San Fransisko įlankos regiono dalyje, palei San Choakino upę, vakariniame San Choakino ir Sakramento upių deltos pakraštyje. Tai San Fransisko ir Oklando priemiestis. Gyventojų 102 tūkst. (2010 m. duomenys).

## Istorija
Gyvenvietę 1850 m. įkūrė aukso ieškotojai. Apie 1859 m. į pietus nuo Antioko esančiose kalvose buvo rasta akmens anglies klodų, tad anglies akmens gavyba greitai tapo svarbia verslo šaka. 1863 m. rasta vario, o 1865 m. aptikta ir naftos. Tačiau naftos klodai buvo per maži, kad jų gavyba atneštų padoraus pelno.

XX a. 6-ojo dešimtmečio viduryje bendrovė „Fibreboard Research“ užpatentavo kartoninių pakelių vidaus padengimą vašku metodą. Dėl to miestelyje įsibėgėjo į pakelius pilstomo pieno gamyba.

## Miestų partnerystė
Antiokas palaiko ryšius su:
*  Čičibu, Japonija
*  Lasaro Kardenasas, Meksika

## Šaltiniai
Nubas (reikšmės)

Žodis ***nubas*** gali reikšti:

* nubas – nubų tautos atstovas;
* nubas (iš ) – naujokas. Tai žargoninis naujoko pavadinimas *online* kompiuterinių žaidimų, kompiuterijos, interneto srityje.
Juvelyras

**Juvelyras** - juvelyrikos meistras, gaminantis dirbinius iš brangakmenių arba brangiųjų metalų. Jis kuria, gamina, taiso ir parduoda papuošalus, brangakmenius ir dekoratyvinius dirbinius iš brangiųjų metalų. 

Juvelyrai įvairiais būdais apdoroja brangiuosius metalus: pjausto, dildo, lieja, presuoja, šlifuoja, gręžia, lenkia, kala. Kurdami juvelyrinius dirbinius naudoja auksą, sidabrą, platiną, jų lydinius, brangakmenius, tokius kaip deimantas, smaragdas, safyras, rubinas ir kt.. Jų gaminami papuošalai - apyrankės, žiedai, vėriniai, sąsagos, segės, auskarai ir kiti. Gali kurti papuošalus ar kitus juvelyrinius dirbinius pagal užsakovų projektus. 

Juvelyrų naudojami įtaisai - grąžtai, šlifavimo staklės, lenkimo instrumentai, braižymo ir matavimo įranga, dildės, binokuliariniai mikroskopai, graviravimo instrumentai. Juvelyro darbe reikalingas estetinis suvokimas, susikaupimas, kantrybė. 

## Nuorodos
* Juvelyras . In: Lietuvos profesijų klasifikatorius.
Das Dunas arena

**Arena das Dunas** („Kopų arena“) – futbolo stadionas Natalyje, Brazilijoje. Talpa – 45 000 sėdimų vietų. Šalia stadiono pastatyti prekybos centras, viešbučiai, dirbtinis ežeras aplink stadioną.

## Istorija

Pastatytas vietoje senojo Machadão stadiono ir *Machadinho* sporto salės. Abu pastatai buvo nugriauti 2011 m., naujojo stadiono statybos darbai pradėti 2011 m. sausio mėnesį. Architektas – Christopher Lee („Populous“ kompanija). Stadione vyko kelios 2014 m. FIFA pasaulio futbolo čempionato rungtynės.

## Galerija

Arena das Dunas 19062014.JPG
Arena das Dunas dez 2013.jpg


## Šaltiniai
Būgnas (reikšmės)

Žodis ***būgnas*** gali reikšti:

* būgnas – mušamasis muzikos instrumentas;
* būgnas – didelio skersmens tuščiavidurio cilindro formos besisukanti mašinos, įrengimo ar įtaiso dalis. Pvz.:
** kabelio būgnas – būgnas kabeliams, laidams ir kitiems ant būgnų vyniojamiems gaminiams transportuoti ir laikyti.
** stabdžio būgnas – traukinių stabdymo sistemos detalė, prie kurios prispausta stabdžių trinkelė sukelia stabdymo jėgą.
** ginklo būgnas – revolverio ar revolverinės konstrukcijos šautuvo, granatsvaidžio ar kito ginklo dalis su šovinių lizdais.
Beira-Rio stadionas

**Estádio José Pinheiro Borda**, geriau žinomas kaip **Estádio Beira-Rio** () – futbolo stadionas Porto Alegrėje, Brazilijoje. Jame namų rungtynes žaidžia Sport Club Internacional.

## Istorija

1956 m. savivaldybės darbuotojas *Ephraim Pinheiro Cabral* vyriausybei pateikė dokumentą su pinigų (aukų) suma atsiimant Sport Club Internacional. Estádio Beira-Rio buvo pastatytas klubo aistruolių pagalba vietoje senojo Eukaliptų stadiono. Pirmaisiais statybos metais atrodė, kad stadionas niekada nebus užbaigtas dėl prastų klubo rezultatų. Pirmosios varžybos įvyko tarp „Internacional“ ir Portugalijos SL Benfica klubo. Pirmąjį įvartį pelnė šeimininkų klubo žaidėjas Claudiomiro Estrais Ferreira, rungtynės baigėsi 2–1 Internacional klubo naudai.

## Galerija

Beira-Rio Internacional - 5.jpg|Stadionas 2009 m.
Estádio Beira-Rio (2014) - 2.jpg


## Nuorodos
* Stadiono nuotraukos
Quo Vadis (1951 filmas)

**Quo Vadis** – 1951 m. JAV sukurta istorinė drama pagal lenkų rašytojo Henriko Senkevičiaus to paties pavadinimo romaną.

Juosta buvo nominuota Oskarui 8 kategorijose.

## Pagrindiniai aktoriai
: *Aktorius – vaidmuo*
* Robert Taylor – Markas Vinicijus
* Deborah Kerr – Ligija
* Leo Genn – Petronijus
* Peter Ustinov – Neronas
* Patricia Laffan – Popėja
* Abraham Sofaer – Paulius
* Finlay Currie – Petras
* Buddy Baer – Ursas
* Sophia Loren
* Bud Spencer
* Elizabeth Taylor
* Marina Berti

Juostą buvo sumanyta kurti dar 1949 m. ir pagrindinius vaidmenis joje turėjo atlikti Elizabeth Taylor bei Gregory Peck, tačiau atidėjus filmavimą ir pasikeitus prodiuserių kompanijai, vaidmenys atiteko Robertui Taylorui ir Deborah Kerr. Elizabeth Taylor filme atliko epizodinį vaidmenį masinėje scenoje (viena iš krikščionių, suvarytų į areną), tačiau titruose jos pavardė nebuvo pažymėta.

Filme epizodinius vaidmenis taip pat atliko vėliau išgarsėję italų aktoriai Sophia Loren (vergė) ir Bud Spencer (sargybinis). Juosta buvo filmuojama Romoje, o vienu režisieriaus padėjėjų buvo Sergio Leone. Nei vienas iš jų filmo titruose nėra minimi.

## Apdovanojimai
Hičkokas

**Hičkokas** () – amerikiečių kurta biografinė drama apie žymų Holivudo režisierių Alfredą Hičkoką, pasakojanti kaip buvo kuriamas vienas geriausių jo filmų „Psichopatas“.

Filmas susilaukė ypatingai gerų įvertinimų iš kritikų, buvo nominuotas dešimtims įvairių apdovanojimų.

## Pagrindiniai aktoriai
: *Aktorius – vaidmuo*
* Anthony Hopkins – Alfredas Hičkokas
* Helen Mirren – Alma Revil
* Scarlett Johansson – Žaneta Leig
* Jessica Biel – Vera Mails
* Michael Stuhlbarg – Leo Vasermanas
* Kurtwood Smith – Džefris Šerlokas
* Michael Wincott – Edas Geinas
* Richard Portnow – Barnis Balabanas

## Turinys

1959 metais režisierius Alfredas Hičkokas baigė filmuoti savo paskutinį filmą ir imasi ieškoti idėjos naujam savo darbui, nors žurnalistai abejoja ar jis ne per senas toliau kurti. Hičkokas susidomi rašytojo Roberto Blocho knyga „Psichopatas“, pasakojančia apie serijinį žudiką Edą Geiną. Režisierius nurodo išpirkti visus knygos egzempliorius, kad žiūrovai, išgirdę apie jo būsimą darbą, iš anksto negalėtų sužinoti kaip baigsis filmas ir kartu su savo agentu kreipiasi į kompanijos „Paramount Pictures“ vadovus. Nors Hičkoko vardas jiems eilę metų garantuoja pelną, kompanija atsisako finansuoti filmą, manydama, kad šis bus nesėkmingas, o galbūt ir uždraustas.

Hičkoką vis labiau užvaldo idėja ekranizuoti šią istoriją ir jis nusprendžia užstatyti savo namą. Kompanija leidžia režisieriui naudotis jos patalpomis, tačiau prasidėjusius filmavimo darbus pradeda trikdyti paties Hičkoko santykiai su jo žmona ir įkvepėja Alma, kurią jis įtaria užmezgus romaną su netalentingu scenarijų autoriumi.

Filmavimas vyksta atsiliekant nuo grafiko, režisierių spaudžia kino studija, o cenzūra atmeta pirmąją j versiją. Tuo metu Hičkoko ir Almos santykiai pasiekia kulminaciją, tačiau jiedu susitaiko ir žmona, kaip ir dažnai iki tol, ši ima jam padėti. Filmas permontuojamas, gaunamas cenzūros pritarimas, tačiau kino kompanija nusprendžia juostai skirti mažai reklamos ir demonstruoti jį tik keliuose kino teatruose. Norėdamas išvengti nesėkmės, Hičkokas su komanda parengia specialias taisykles kino teatrų, kuriuose bus demonstruojamas „Psichopatas“, savininkams ir tokiu būdu sužadina didžiulį susidomėjimą juosta.

## Apdovanojimai
Baišados arena

**Baišados arena** ( arba *Estádio Joaquim Américo Guimarães*) – futbolo stadionas Kuritiboje, Paranos valstijoje, Brazilijoje. Namų rungtynes žaidžia Clube Atlético Paranaense. Vienas iš 2014 m. FIFA pasaulio futbolo čempionato stadionų.

## Istorija

Stadiono statybų darbai buvo pradėti 1912 m., jis pavadintas „Paranaense“ klubo simbolio – džino Baišados vardu. Atidarytas 1914 m. birželio 6 d. 1914 m. rugsėjo 6 d. buvo surengtos pirmosios futbolo rungtynės tarp Flamengo ir Internacional Futebol Clube (7–1). Pirmąjį įvartį pelnė Flamengo Arnaldo.

1934 m. stadionas pervadintas į *Estádio Joaquim Américo Guimarães*. XX amžiaus 8-ajame dešimtmetyje buvo uždarytas. Nuo 1984 m. buvo laikinai (kelerius metus) atidarytas. 1997 m. kovo 26 d. stadionas buvo nugriautas. 1999 m. birželį vietoje seno stadiono buvo pastatytas naujas.

Naujame stadione pirmos futbolo rungtynės įvyko 1999 m. birželio 24 d. Atlético Paranaense 2–1 laimėjo prieš Paragvajaus Cerro Porteño. Pirmąjį įvartį pelnė Atlético klubo žaidėjas Lucas.

Didžiausias žiūrovų skaičius – 31 740, 2001 m. gruodžio 16 d. rungtynėse Atlético Paranaense – São Caetano (4–2).

## Nuorodos
* Arena da Baixada svetainė
Quo Vadis (2001 filmas)

**Quo Vadis** – 2001 m. sukurta istorinė drama pagal lenkų rašytojo Henriko Sinkevičiaus to paties pavadinimo romaną.  

Tai brangiausias filmas Lenkijos kino istorijoje, kainavęs daugiau kaip 18 mln. JAV dolerių. Režisierius Jerzy Kawalerowicz šią juostą planavo kurti beveik 35 metus, buvo parašęs keletą scenarijaus versijų, tačiau tik 1997 m., sulaukęs 75, jis gavo galimybę įgyvendinti savo sumanymą. 

Filmas apdovanotas 3 Lenkijos kino apdovanojimais ir pelnė dar 2 nominacijas. Išplėstinė filmo versija, skirta televizijai ir padalinta į 6 epizodus, trunka 274 minutes.

## Pagrindiniai aktoriai
: *Aktorius – vaidmuo*
* Pawel Delag – Markas Vinicijus
* Magdalena Mielcarz – Ligija
* Boguslaw Linda – Petronijus
* Michal Bajar – Neronas
* Agnieszka Wagner – Popėja
* Franciszek Pieczka – Petras
* Rafal Kubacki – Ursas
Arvada

**Arvada** () – miestas JAV, centrinėje Kolorado valstijos dalyje. Denverio priemiestis. Istorinis Arvados centras nutolęs 11 km į šiaurės vakarus nuo Denverio. Gyventojų 106 tūkst. (2010 m. duomenys).

## Istorija
Gyvenvietę įkūrė aukso ieškotojai, Uolinių kalnų tarpekliu tekančios *Clear Creek* upės žiotyse 1850 m. aptikę aukso grynuolių. Luiso Ralstono (*Lewis Ralston*), vieno iš aukso ieškotojų, garbei viena iš upės atšakų buvo pavadinta *Ralston Creek*, o gyvenvietei suteiktas *Ralston Point* pavadinimas. Vėliau gyvenvietė pervadinta į Arvadą.

## Miestų partnerystė
Arvada palaiko ryšius su:
*  Mechelenas, Belgija
*  Kyzylorda, Kazachstanas
*  Dzindžou, Kinija
*  Jekaterinburgas, Rusija
Arena Corinthians

**Arena Corinthians** – futbolo stadionas San Paule (Brazilija), rytiniame miesto pakraštyje, čia namų rungtynes žaidžia Sport Club Corinthians Paulista. Vienuoliktas pagal dydį šalyje, talpina 48 234 žiūrovus.

## Istorija

2010 m. rugpjūčio 31 d. Corinthians klubas paskelbė 48 234 sėdimų vietų stadiono, kurio apytikri kaina 335 milijonai realų, statybų pradžią. Pagrindinis stadiono architektas – Aníbal Coutinho, jo asistentas Antônio Paulo Cordeiro.

Stadione vyko šešerios 2014 m. FIFA pasaulio futbolo čempionato varžybos, įskaitant ir atidarymo rungtynes. Atidarymo dieną buvo pridėtos laikinos papildomos sėdimos vietos. Iš viso buvo 65 000 sėdimų vietų. Po čempionato rungtynių laikinos vietos buvo išimtos.

## Šaltiniai

## Nuorodos
* Oficiali svetainė
Deividas Dulkys

**Deividas Dulkys** (g. 1988 m. kovo 12 d. Šilutėje) – buvęs Lietuvos krepšininkas, treneris. 2012 m. debiutavo Lietuvos nacionalinėje vyrų krepšinio rinktinėje, dalyvavo 2012 m. pasaulio krepšinio olimpiniame atrankos turnyre.

2021 m. spalio pabaigoje tapo NBA G-lygos Memfio „Hustle“ komandos trenerio asistentu.

## Pasiekimai
* 2012 m. NCAA I diviziono Atlanto pakrantės konferencijos čempionas

## Nuorodos
* Karjeros rekordą pasiekęs Dulkys varė į neviltį Šiaurės Karolinos universitetą (video);
* Dulkys tapo NCAA lygos konferencijos čempionu;
* Dulkys profesionalo karjerą pradeda „Lietuvos ryte“.
Darius Sirtautas

**Darius Sirtautas** (g. 1970 m. liepos 14 d. Šilutėje) – buvęs garsus Lietuvos krepšininkas, Europos taurės laimėtojas, tris kartus LKL čempionas, tris kartus LKL oro karalius, dabar – krepšinio treneris. 2011 m. treniravo U-16 jaunių krepšinio rinktinę Čekijoje vykusiame čempionate. 2006-2007 m. treniravo Kauno Atleto komandą,2012 m. - Kėdainių "Nevėžį. Vėliau treniravo A. Sabonio krepšinio mokyklos vaikinų, gim. 1993 m. ir 1995 m. komandas, tris kartus tapo Lietuvos moksleivių krepšinio lygos čempionu kaip treneris. 

## Pasiekimai
* 1999 m. Slovakijos čempionas
* 1998 m. Europos taurės laimėtojas
* 1998 m. LKL čempionas
* 1997 m. LKL čempionas
* 1996 m. LKL čempionas
* 2010 m. Geriausias Lietuvos moksleivių krepšinio lygos treneris

## Nuorodos
* Profilis www.basketnews.lt ;
* Susiję straipsniai www.lrytas.lt .
Teresva

**Teresva** () – upė, tekanti Tiačevo rajone, Užkarpatės srityje, Ukrainoje. Dešinysis Tisos intakas.

## Išnašos
Finikiečių kalba

**Finikiečių kalba** – mirusi semitų kalba, kilusi iš Levanto regiono. Ją vartojo finikiečiai, kurie dėka savo prekybos Viduržemio jūra, šią kalbą išplatino po daugelį šios jūros pakrančių. Finikiečių kalba buvo vartojama ne tik Levante, bet ir pietų Anatolijoje, Kipre, Šiaurės Afrikoje (dab. Tunisas, Alžyras, Marokas), Pirėnuose, Sicilijoje, Maltoje ir kt.

Finikiečių kalba plačiausiai buvo vartojama pirmame tūkstantmetyje pr. m. e. ir gyvavo maždaug iki IV a. m. e. Iš finikiečių kalbos susidarė Kartaginoje vartota pūnų kalba. Šis variantas tebebuvo vartojamas bent iki VII a.

Finikiečių kalba buvo užrašoma finikiečių raštu, davusiu pradžią dabartinėms Europos rašto sistemoms. Tiesa, rašto paminklų šia kalba nėra gausu – tai daugiausia įrašai ant papiruso ritinėlių bei ištraukos iš romėnų ar kitų to meto tautų šaltinių. Atstatyti finikiečių fonetiką sudėtinga, nes jie savo rašte nežymėjo balsių (ne tik trumpų, kaip kiti semitai, bet ir ilgų).

## Šaltiniai
Girininkas

**Girininkas** () – miškininkas, kuris prižiūri pavaldžios teritorijos miškingumo didinimą, miškų išdėstymą ir kraštovaizdžio formavimą.

Girininkai gali dalyvauti atliekant miškų naudojimo programų ekspertizę ir prižiūrėti šių programų vykdymą.

## Girininko pareigos
* Derina pagrindinio kirtimo apimtis ir stebi, ar laikomasi patvirtintų kirtimo normų.
* Derina miškotvarkos projektus ir prižiūri, kaip miško valdytojai ir savininkai laikosi šių projektų reikalavimų naudodami ir atkurdami miškus.
* Derina ir kontroliuoja, kaip miško žemė paverčiama kitomis naudmenomis.
* Derina melioracijos, bendro naudojimo kelių, naudingųjų iškasenų telkinių, komunikacijų ir kitų statybos objektų dislokavimo vietas ir projektus.
* Nustato miškų ūkio veiklos apribojimus saugomose teritorijose, grybų, uogų, riešutų, vaistažolių ir kitų miško produktų rinkimo tvarką ir kontroliuoja jos laikymąsi.
* Numato retų ir nykstančių augalų, grybų, gyvūnų apsaugos priemones, kontroliuoja, kad jos būtų įgyvendintos.
* Tvirtina gyvūnų ir vaistažolių naudojimo limitus, reglamentuoja ir kontroliuoja miško gyvūnų apskaitą ir naudojimą.
* Kontroliuoja aviacheminių kovos priemonių naudojimą prieš miško kenkėjus.
* Privalo saugoti miškus nuo gaisrų, kenkėjų, ligų ir kitų neigiamų veiksnių.
* Privalo laiku ir tinkamai atkurti iškirstą mišką, jį naudoti tokiais būdais, kurie padėtų mažinti neigiamą poveikį aplinkai.
* Privalo racionaliai ūkininkauti miško žemėje (miške), palaikyti dirvožemio našumą, išsaugoti biologinę įvairovę.

## Girininko teisės
* Turėti ir Lietuvos Respublikos Vyriausybės nustatyta tvarka nešioti tarnybinį ginklą.
* Stabdyti visų rūšių transportą, gabenantį medieną miškuose esančiais keliais ir miško žemės teritorijoje, tikrinti šios medienos įsigijimo ir transportavimo teisėtumo dokumentus.
* Sustabdyti, apriboti arba uždrausti neteisėtą ūkinę veiklą miško valdoje, jeigu ja pažeidžiamas įstatymas, kitų norminių aktų reikalavimai ar daroma žala miškui.

## Nuorodos

* Girininkas . Lietuvos profesijų klasifikatorius.
Sankorės medresė

**Sankorės merdesė** arba **Sankorės universitetas** – vienas iš trijų senovinių mokymosi centrų, esančių Timbuktu mieste, Malyje. Kartu su dar dvejomis Sankorės mečetėmis sudaro garsųjį Timbuktu universitetą. Arabų, taip pat ir kitose islamo kalbose, medresė reiškia mokyklą/universitetą.
Tiepolo

**Tiepolo** (liet. Tiepolas, Tjepolas) − itališka pavardė. Ją turi šie žymesni asmenys:

Venecijos dožai:
* Jacopo Tiepolo, (dožas 1268–1275)
* Lorenzo Tiepolo, (dožas 1268–1275)

Venecijos dailininkai:
* Giovanni Battista Tiepolo, (1696–1770, tėvas)
* Giovanni Domenico Tiepolo, (1727–1804, sūnus)
* Lorenzo Baldissera Tiepolo, (1736–1776, sūnus)
Pandaruanas

**Pandaruanas** () – tarptautinė upė, esanti Borneo saloje. Sudaro Brunėjaus ir Malaizijos tarptautinių sienų dalį. Upė atskiria Limbango rajoną, Saravaką, Malaiziją ir Temburongo rajoną, Brunėjaus anklavą. Įteka į Brunėjaus įlanką. Upėje teikiamos kelto paslaugos.
Kodekas

**Kodekas** – programinė įranga, naudojama norint glaudinti arba išskleisti skaitmeninę medijos rinkmeną, pavyzdžiui, dainą arba vaizdo įrašą. Žodis *kodekas* yra žodžių koduotojas ir dekoduotojas junginys. *Kodekas* (*programa*) neturėtų būti maišomas su kodavimo ar glaudinimo formatu ar standartu – formatas yra dokumentas (standartas), būdas saugoti duomenis, tuo tarpu kodekas yra programa (taikymas), kuris gali skaityti arba rašyti tokias rinkmenas.

Kodekas koduoja duomenų srautą arba signalą perdavimui, saugojimui arba kodavimui arba dekoduoja, kai jis yra atkuriamas arba redaguojamas. Kodekai yra naudojami videokonferencijose, transliacijos medijose ir videoredagavime. Vaizdo kameros analogas-kodas keitiklis (AKK) keičia analoginį signalą į skaitmeninį, kuris tada yra perduodamas per video kodeką skaitmeniniam perdavimui arba saugojimui. Gaunantis įrenginys perleidžia signalą per video dekompresorių, tada per kodas-analogas keitiklį (KAK) analoginiui parodymui.

## Taip pat skaitykite
* Audio signalų apdorojimas
* Skaitmeninis signalų apdorojimas
* Video kodavimas

## Šaltiniai
Erich Berschkeit

**Erichas Berškaitis** (1926 m. gruodžio 26 d. Šilutėje – 2002 m. gegužės 19 d. Ešveileryje, Vokietija) – politikas, Vokietijos socialdemokratų partijos narys.

## Biografija

Gimė 1926 m. gruodžio 26 d. Šilutėje. 1946 m. įstojo į Vokietijos socialdemokratų partiją. Nuo 1952 m. dirbo Diurviso savivaldybės taryboje, 1964–1972 m. buvo meras. 1980–1987 m. dirbo Bundestage, išrinktas Acheno rinkimų apylinkėje. 1972 m. pradėjo dirbti Ešveilerio miesto savivaldybės taryboje, 1984 m. lapkričio 19 d. išrinktas miesto meru, kuriuo išbuvo iki 1986 m. liepos 2 dienos. 1979 m. apdovanotas Vokietijos Federacinės Respublikos ordinu „Už nuopelnus“.

## Literatūra

* Rudolf Vierhaus und Ludolf Herbst (Hrsg.): Biographisches Handbuch der Mitglieder des Deutschen Bundestages 1949–2002. Band 1, A–M, Saur, München 2002, ISBN 3-598-23781-2, S. 61
Allianz Riviera

**Allianz Riviera** – daugiafunkcis stadionas į vakarus nuo Nicos miesto centro, Prancūzijoje. Daugiausia naudojamas futbolo varžyboms, čia namų rungtynes žaidžia OGC Nice.

## Istorija

Statybos darbai buvo pradėti 2011 m. 35 000 sėdimų vietų stadionas atidarytas 2013 m. rugsėjo 22 d. Atidarymo dieną vyko futbolo rungtynės tarp OGC Nice ir Valenciennes FC.

Stadione vyks kelios UEFA Euro 2016 m. futbolo čempionato rungtynės.

## Nuorodos

* Stadiono svetainė
Aronos savivaldybė

**Arona** – savivaldybė pietinėje Tenerifės dalyje, Kanarų salose. Savivaldybė apima 81,79 kv. km plotą (4 % salos ploto) ir yra už 81 km nuo Santa Kruso. 1996 m. čia buvo 28 208 gyventojai ir jų skaičius pastaraisiais metais sparčiai auga dėl turizmo plėtros (tarp 2000 ir 2002 m. čia buvo sparčiausias gyventojų skaičiaus augimas Kanarų salose). Arona yra trečias pagal dydį miestas Tenerifėje, po Santa Kruso ir San Kristobalio ir penktas pagal dydį Kanarų salose. Arona yra gausiausiai gyvenama savivaldybė salos pietuose. Aronos klimatas švelnus, oro temperatūra paprastai nuo 20 iki 25 laipsnių. Iš žymesnių vietų yra kurortinės vietovės Los Kristianosas, Plaja de las Amerikas, Kosta del Silensijas ir Las Galjetasas. Aronoje taip pat yra piečiausias salos taškas Punta Salemas.

Arona pasiekiama nauja autostrada TF1, jungiančia Adechę su Santa Krusu. Šiaurinėje savivaldybės dalyje yra kalnai.

## Istorija

Pirmaisiais amžiais po salos apgyvendinimo šioje teritorijoje gyveno nedaug žmonių. Viera y Clavijo paminėjo nedidelę gyvenvietę tokiu pat pavadinimu savo ankstyvame darbe apie salas, tačiau iki XVII a. čia nebuvo bažnyčios, o parapijinės bažnyčios statusą ji įgavo tik 1796 m. kovą.

Ekonomikos pagrindą iki XX a. sudarė žvejyba ir žemės ūkis, įskaitant bananų ir galvijų auginimą. Žvejų gyvenvietėje Los Kristianosas XIX a. taip pat buvo akmens skaldykla.

## Šaltiniai
Mindaugas Lukošius

**Mindaugas Lukošius** (g. 1959 m. kovo 19 d.) – Lietuvos krepšinio treneris.

## Trenerio karjera

* 1983–1990: Kauno „Žalgirio-2“ vyr. treneris
* 1994–1996: Kauno „Atleto“ trenerio asistentas
* 1996–1997: Plungės „Olimpo“ vyr. treneris
* 2001–2002: Wurzburgo „X-RAYS s. OLIVER“ (Vokietija) vyr. treneris
* 2005–2008: Kuveito „Qadsia“ (Kuveitas) vyr. treneris
* 2008–2009: Beiruto „Blue Stars“ (Libanas)vyr. treneris
* 2013–2013: Pasvalio „Pieno žvaigždžių“ vyr. treneris
* 2013–2014: Alytaus „Dzūkijos“ vyr. treneris

## Šaltiniai